Cuneiform Tablet Kt 94/k 1463 (AKT 6a 175)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ša-lim-a-šùr qí-bi-ma um-ma en-um-a-šùr-ma ta-áš-pu-ra-am um-ma a-ta-ma KÙ.BABBAR ša iš-tù bu-ru-uš-ḫa-dim tù-šé-ṣí-a-ni i-na ku-nu-ki ša ki-ma i-a-tí-ma li-ni-dí KÙ.BABBAR i-na ku-nu-ki ša ki-ma ku-a-tí i-ba-ší a-šu-mì ba-a-ba-tí-kà ša ta-áš-pu-ra-ni a-na-kam ša ki-ma ku-a-tí i-na 10.5 GÚ URUDU ší-ki-im a-ḫa-ma 40 ma-na ḫa-bu-ra-ta-i-im 7 ANŠE.ḪI.A ṣa-lá-me ù 2 ṣú-ḫa-ri qá-at-kà i-na KÙ.BABBAR ša sá-li-a ù ì-lí-dan ḫa-bu-lu-ni ú-ša-áš-ki-nu-ma lu-qú-tám a-na sà-aḫ-ri-DINGIR ù en-um-a-šur DUMU šu-be-lim ip-qí-du šu-ma lu-qú-tám sá-li-a i-na ma-aḫ-ri-kà lá iš-ta-kán ší-a-ma-at a-lim a-šùr sá-li-a a ša-lim-a-šùr i-da-an a-na-kam ì-lí-dan aṣ-ba-at-ma 2 ma-na KÙ.BABBAR ú-ša-áš-qí-il₅-šu 2 ma-na KÙ.BABBAR ša da-tí-a ni-il₅-qé 2 ma-na 15 GÍN KÙ.BABBAR KI da-tí-kà ša tù-um-li-a-i-im <gap> a-na-kam i-re-ší ba-áb-tí-kà a-za-az ù sú-in-na-da i-na wa-aḫ-šu-ša-na wa-ša-áb e-ra-ba-ma KÙ.BABBAR ú ṣí-ba-sú ú-ša-áš-qá-al-šu ma-lá KÙ.BABBAR ša DAM.GÀR-ru ḫa-bu-lu-ni-ma u₄-mu-šu-nu ma-al-ú-ni i-ḫi-id-ma KÙ.BABBAR tù-ša-áš-qá-al-šu-nu-ma ù i-na ku-nu-ki ša ki-ma ku-a-tí lá-dí a-dí tí-ir-tí-kà <big_gap> i ri-iš ba-áb-tí-kà a-za-az-ma li-ba-kà lá i-pá-ri-id